**5. Η κριτική του Φρ. Σλέγκελ στον Φίχτε**

Εικόνα που περιέχει κείμενο

Περιγραφή που δημιουργήθηκε αυτόματα

**ΞΕΚΙΝΑΜΕ ΣΤΙΣ 19:40**

A. Κριτική στον Γιακόμπι: Αμοιβαία απόδειξη

Γιακόμπι: απόλυτη θεμελίωση είναι αδύνατη

Φίχτε: η απόλυτη θεμελίωση είναι δυνατή στο Εγώ

Νοβάλις: η απόλυτη θεμελίωση είναι αδύνατη και ταυτοχρόνως αναγκαία

Φρ. Σλέγκελ: Βιβλιοκριτική του μυθιστόρηματος *Βόλντεμαρ* (1796)

α) **Λογικός ενθουσιασμός** (Πλάτων)[[1]](#footnote-1) εναντίον θεολογικής εργαλειοποίησης της φιλοσοφίας

β) Κριτική του εγωισμού: «είναι εξοργιστικό που επιτρέπει στον εαυτό του να χαίρεται που την κατέχει χωρίς να κατέχεται από αυτή»

Η φιλία είναι «κοινός έρωτας, **αλληλο**ενθουσιασμός» (Αριστοτέλης)[[2]](#footnote-2)

Να γνωρίσω τα πάντα (α) - να επικοινωνήσω με όλους τους άλλους (β)

γ) «Αυτό που αναφέρει ο Γιακόμπι, ότι ‘κάθε απόδειξη προϋποθέτει ήδη κάτι το αποδεδειγμένο’ ισχύει μόνον εναντίον εκείνων των στοχαστών οι οποίοι εκκινούν από μία και μοναδική απόδειξη. Τι συμβαίνει όμως αν το θεμέλιο της φιλοσοφίας ήταν μια **αλληλαπόδειξη**, από έξω απόλυτη, αμοιβαία όμως καθορίζουσα και καθοριζόμενη απόδειξη;»

Συνεκτισμός[[3]](#footnote-3)

Φαύλος κύκλος;

Εναλλαγή Α🡪 Β, Β🡪Α: Όρος2

Κύκλος Α-Β-Α: Άνευ ορίων και άνευ όρων (προς τα έξω)

Μέσα- έξω: Εναλλαγή οριοθέτησης και άρσης ορίων

Εναλλαγή αρχής και διαδικασίας

Β. Κριτική στον Φίχτε: μυστικισμός

«Η φιλοσοφια πρέπει να αρχίζει στη μέση όπως το επικό ποίημα»

Οράτιος: in medias res

Η μέση είναι η κατάσταση στην οποία κάθε φορά βρισκόμαστε

α) Ο λογικός ενθουσιασμός είναι του εμπειρικού Εγώ

β) Τα εμπειρικά Εγώ είναι πολλά

Το απόλυτο Εγώ δεν επικοινωνεί

Επικοινωνία συστατική της αλήθειας

Αναίρεση όλων των αντίπαλων θέσεων

«Η θέση μιας ολότητας των Εγώ συμβαίνει a priori» (διυποκειμενικότητα)

Kant: να σκέφτεσαι ο ίδιος, να σκέφτεσαι από τη θέση κάθε άλλου, να σκέφτεσαι σε συμφωνία με τον εαυτό σου.

Αμοιβαιότητα σκέψης και γλώσσας

Σύμβολο και Αλληγορία

«Φιλοσοφία σημαίνει την από κοινού αναζήτηση της παντογνωσίας» (τα πάντα + με όλους)

3 ρεύματα δογματισμού

Ο *μυστικισμός* απαρνείται τη δυνατότητα επικοινωνίας

*Εμπειρισμός* απαρνείται τη δυνατότητα της γνώσης πέραν ενός ορίου

«Δεν προσδιορίσει κανείς ένα όριο, χωρίς να βρίσκεται και εντεύθεν και πέραν του ορίου»

Εμπειρικός περιορισμός – ιδεατό άπειρο

*Σκεπτικισμός* αυτοαναιρούμενος

Απόσπαση από τον Φίχτε:

«Η φιλοσοφία δεν έχει στην πραγματικότητα καμιά θεμελιώδη αρχή, κανένα αντικείμενο και καμιά συγκεκριμένη αποστολή. Η θεωρία της επιστήμης έχει ένα συγκεκριμένο περιεχόμενο (το Εγώ και το μη Εγώ), ένα συγκεκριμένο αμοιβαίο θεμέλιο και μια συγκεκριμένη αποστολή»

«Πολύ σημαντική είναι η ελληνική ονομασία διαλεκτική. Η γνήσια τέχνη (όχι το φαίνεσθαι όπως στον Καντ) να μιλά κανείς, να διαμηνύει, να καταρρίπτει, να κατακτά από κοινού την αλήθεια».

«Όποιος έχει ένα σύστημα είναι τόσο διανοητικά χαμένος όσο και εκείνος που δεν έχει»

Γ. ΣΚΕΨΗ ΚΑΙ ΕΝΘΟΥΣΙΑΣΜΟΣ

Εγώ είμαι 🡪 Το Εγώ οφείλει να είναι

Το ιδεώδες της Bildung

Αλληλοπροσδιορισμός Υ – Α

Δημοκρατία

Λογική και Ιστορία

Το άγνωστο όλο είναι το αληθές

Ματαιότητα της αυτοτελειοποίησης

Ο στόχος πρέπει να είναι εφικτός

Ανατίμηση του ατελούς

Η ελευθερία ως προαίρεση (Willkür)

Απόσπασμα: «Το να μπορεί κανείς να παραιτείται πότε από το ένα και πότε από το άλλο μέρος του Είναι του και να περιορίζεται εντελώς σε ένα άλλο μέρος, να αναζητεί και να βρίσκει το έν και παν του τη μια στο ένα άτομο και την άλλη στο άλλο και να ξεχνά όλα τα υπόλοιπα σκοπίμως, είναι κάτι που μπορεί να κάνει μόνο ένα πνεύμα το οποίο περιέχει κατά κάποιον τρόπο ένα πλήθος πνευμάτων και ένα ολόκληρο σύστημα προσώπων και στο εσωτερικό του οποίου έχει αναπτυχθεί και ωριμάσει το σύμπαν, το οποίο, όπως λένε, φυτρώνει σε κάθε μονάδα».

Αυτοδημιουργία

Αυτοπεριορισμός

Απόσπασμα: «Όσο ο καλλιτέχνης επινοεί και είναι ενθουσιώδης, βρίσκεται, όσον αφορά τουλάχιστον την επικοινωνία, σε μια ανελεύθερη κατάσταση. Θα θελήσει τότε να πει τα πάντα, κάτι που είναι μια εσφαλμένη τάση των νεαρών ιδιοφυϊών […]. Με αυτό τον τρόπο παραγνωρίζει την αξία και την αξιοπρέπεια του αυτοπεριορισμού, που είναι τόσο για τον καλλιτέχνη όσο και για τον άνθρωπο το πρώτο και το τελευταίο, το πιο αναγκαίο και το πιο υψηλό. Το πιο αναγκαίο, γιατί όπου δεν περιορίζεις τον εαυτό σου σε περιορίζει ο κόσμος και έτσι γίνεσαι δούλος. Το πιο υψηλό, γιατί μπορεί κανείς να αυτοπεριοριστεί μόνο στα σημεία και στις πλευρές όπου έχει άπειρη δύναμη, αυτοδημιουργία και αυτοπεριορισμός. Ακόμη και μια φιλική συζήτηση που δεν μπορεί να διακοπεί κάθε στιγμή ελεύθερα, από απόλυτη αυθαιρεσία, έχει κάτι το ανελεύθερο»

Σκέψις και ενθουσιασμός ταυτόχρονα.

1. *Ιων* 533d: Το σκέπτομαι, Ίωνα, και θα σου πω αμέσως τι νομίζω ότι συμβαίνει. Αυτό που σε κάνει να λες ωραία πράγματα για τον Όμηρο δεν είναι κάποια ειδική τεχνική γνώση αλλά, όπως έλεγα τώρα δα, θεϊκή δύναμη που σε δονεί, όπως ακριβώς συμβαίνει και με την πέτρα που ο Ευριπίδης την ονόμασε «μαγνήτη» και ο πολύς κόσμος την λέει «πέτρα του Ηρακλή». Γιατί κι αυτή η πέτρα δεν τραβάει μόνο τα δαχτυλίδια τα σιδερένια, αλλά επιπλέον τους μεταβιβάζει τη δύναμη της ώστε να μπορούν κι αυτά να κάνουν ό,τι η πέτρα, να παρασύρουν δηλαδή μαζί τους άλλα δαχτυλίδια, με αποτέλεσμα μερικές φορές να σχηματίζεται ολόκληρη αρμαθιά από σιδεράκια και δαχτυλίδια πού κρέμονται το ένα από το άλλο' κι όλα αυτά παίρνουν τη δύναμη τους από εκείνη την πέτρα. Έτσι λοιπόν και η Μούσα χαρίζει σε ορισμένους δύναμη θεϊκή και από αυτούς τους ένθεους ανθρώπους κρέμεται έπειτα μια αρμαθιά από άλλους, που διατελούν σε κατάσταση ενθουσιασμού. Γιατί όλοι οι επικοί ποιητές, οι μεγάλοι, συνθέτουν αυτά τα ωραία ποιήματα όχι χάρη σε κανόνες τεχνικούς αλλά διατελώντας σε κατάσταση θείας έμπνευσης και διακατεχόμενοι από αυτήν, και το ίδιο όλοι οι μεγάλοι λυρικοί ποιητές· όπως ακριβώς οι κορυβαντιώντες που όταν χορεύουν δεν είναι στα λογικά τους, έτσι και οι μουσικοί δημιουργούν αυτές τις όμορφες μελωδίες όχι όταν είναι στα λογικά τους, αλλά μόλις τους αγγίζει η αρμονία και ο ρυθμός κυριεύονται από βακχική μανία και διακατέχονται από αυτήν, σαν τις βάκχες που όταν διατελούν σε αυτή την κατάσταση βγάζουν από τα ποτάμια μέλι και γάλα, ενώ όταν είναι στα λογικά τους όχι, όμοια και ή ψυχή των λυρικών ποιητών δημιουργεί, όπως το λένε οι ίδιοι. Γιατί οι ποιητές μας το λένε, θαρρώ, πώς τα τραγούδια τους τα μαζεύουν σε κήπους και σε λόγγους Μουσών από βρύσες πού στάζουν μέλι, και πώς μας τα φέρνουν όπως οι μέλισσες, πετώντας κι αυτοί έτσι· κι είναι αληθινά όσα λένε. Γιατί ο ποιητής είναι κάτι πολύ ανάλαφρο, που πετάει, κάτι ιερό, και δεν μπορεί να δημιουργήσει προτού να τον κυριέψει ο ενθουσιασμός και πέσει σε έκσταση και πάψει πια να έχει μέσα του λογικό· απεναντίας, κάθε άνθρωπος, όσο έχει μέσα του τούτο το πράγμα, το λογικό, αδυνατεί να γράφει ποιήματα ή να δίνει χρησμούς.  [↑](#footnote-ref-1)
2. *Ηθικά Νικομάχεια*, Ι: Άραγε λοιπόν, όπως για τους ερωτευμένους το να βλέπουν το αγαπημένο τους πρόσωπο είναι ό,τι τους ευχαριστεί περισσότερο από όλα και προτιμούν αυτήν την αίσθηση περισσότερο από όλες τις άλλες αισθήσεις επειδή με αυτήν κατά κύριο λόγο σχετίζεται ο έρωτας και από αυτήν γεννιέται, έτσι και για τους φίλους το πιο επιθυμητό πράγμα είναι το να περνούν μαζί τις ώρες και τις μέρες τους; Γιατί η φιλία είναι συναναστροφή και επικοινωνία, και όποια είναι η σχέση ενός ανθρώπου με τον εαυτό του, ίδια είναι και με τον φίλο του· ενσχέσει με τον εαυτό του το να συνειδητοποιεί κανείς ότι υπάρχει είναι κάτι το επιθυμητό· το ίδιο λοιπόν και ενσχέσει με τον φίλο [↑](#footnote-ref-2)
3. Αναλυτικά ύστερα 72b: «*ἐνδέχεσθαι γὰρ κύκλῳ γίνεσθαι τὴν ἀπόδειξιν καὶ ἐξ ἀλλήλων»* [↑](#footnote-ref-3)